钦定古今图书集成/明伦汇编/闺媛典/第320卷 > 皇清五十三 > 许国臣妻沈氏
## 钦定古今图书集成/明伦汇编/闺媛典/第320卷 > 皇清五十三 > 许国臣妻沈氏

按《馀杭县志》：“沈氏，邑人许国臣妻。年二十七，夫亡。氏怀孕七月，哀痛欲以身殉，亲族以遗腹劝慰。姑老家贫，经营鍼黹以奉甘脆。姑病危，医卜无效，氏吁天哀祷求代，姑病立愈。又十馀年，姑殁，殡葬尽礼。氏自夫亡，即不茹荤，笑不见齿，足不逾户。抚子维钦成立，苦节五十馀载。康熙十年，县令旌其节。”